מה גורם למנהל גיוס עובדים לשלול קורות חיים? לפעמים אלה דברים קטנים שמחפשי העבודה אינם חושבים עליהם!
כשאנשי משאבי האנוש מקבלים ערמות של קורות חיים, הם רק מחפשים סיבות להגיד למועמדים לא.
ביל מרפי גונייר (Bill Murphy JR., מנכ"ל TheMid.com ומייסד ProGhostwriters.com מציג את 10 סיבות שגורמות למשאבי האנוש לזרוק קורות חיים לפח בטור שכתב לאתר Inc.
פורמט גרוע. עד כמה שזה נשמע מגוחך, פורמט גרוע יכול לגרום לדחייתם של מועמדים גם אם עיצוב חזותי כלל אינו קשור למשרה. הפורמט חשוב כיוון שאנשי משאבי האנוש רק מרפרפים על קורות החיים במשך 6 שניות ולכן חשוב שהיסטוריית העבודה תוצג בדרך שתחזיק את תשומת הלב של המגייס.
הכללת יעדים. יש כאלה שרואים בה דבר מיושן וגנרי. כתיבה על יעדים אישיים היא לרוב סתם בזבוז מקום על הדף שבו האדם מדבר על מה שהוא רוצה להשיג ולא על מה שהוא יכול לעשות לטובת המעסיק. כיוון שציון יעדים אישיים הוא מיושן, הוא עלול לגרום למועמד להיראות לא מעודכן.
התמקדות רבה מדי במשרה אחת בלבד. לעתים יש בכך היגיון, אבל בחברות גדולות כמו גוגל, שבהן נפתחות מאות ואולי אלפי משרות, שימת דגש על תפקיד אחד משמעותה סיכויים פחותים להתקבל לתפקידים שונים שעבורם החברה חושבת שהמועמדים מתאימים יותר.
אי רלוונטיות. לא כדאי לכלול בקורות החיים את כל התפקידים שמילאתם, ובהחלט לא כדאי לציין משרות בדרג התחלתי ומשרות בנות יותר מעשור. מי שמתעקש על ציון ניסיון בן יותר מ-10 שנים, עדיף לו להסתפק בשם החברה, כותרת התפקיד, תאריך ושום דבר מעבר לכך. מומלץ להתמקד בתפקידים רלוונטיים למשרה שאליה מגישים מועמדות. עדיף שמילים כמו "קופאי" או "בריסטה" לא יופיעו בקורות החיים.
שימוש חוזר בקורות החיים למגוון תפקידים. קל להשתמש באותו מסמך לכמה הצעות וקל גם לא להתקבל. צריך להתאים את קורות החיים לתפקיד הספציפי. יוצאים מהכלל הם בוגרי לימודים טריים שמגישים מועמדות למשרות של מתחילים.
התרברבות בתחומי אחריות קודמים. זאת טעות נפוצה. אנשים מציינים דברים שהם "היו אחראים עליהם" בתפקידיהם הקודמים אך אינם מסבירים את מה שחשוב יותר – מה השיגו בפועל. כלל אצבע מומלץ הוא לכתוב שורה אחת על תחומי אחריות ושתי שורות על הישגים.
לכתוב "המלצות יינתנו על פי דרישה". האם מישהו היה מסרב לתת המלצות לו התבקש לעשות זאת. ברור שלא. יתרה מזאת, מקבלי החלטות עושים לעתים קרובות בדיקת רקע דקדקנית וידברו עם הממליצים שהמועמדים ציינו, אך יגיעו גם לאנשים אחרים שעמם עבד המועמד אך לא ציין את שמותיהם.
"שליטה במיקרוסופט אופיס". השנה היא 2015. אנשים מניחים שמועמדים יודעים להשתמש בתכנות וורד, אקסל ופאואר פוינט. יתרה מזאת – התמקדות בתכנות אופיס במקום בכלים חדשניים יותר גורמת למועמדים להיראות מנותקים.
שימוש במילות "באז". מילים כמו "סינרגיה" ו"דינאמי" יכולות לגרום לאנשי משאבי אנוש מסוימים לדחות קורות חיים רק בגלל שנכתבו שם. עדיף להימנע ממילים של יח"צ ומז'רגון, אלא אם הן תואמות למילים בתיאור המשרה שהפיץ המעסיק.
היעדר מאמץ להיות ידידותיים. גם מגייסים הם בני אדם, ולא כל המועמדים מבינים זאת. כדאי למועמדים להתיידד עם המגייסים ולזכור שהמגייס מחויב בסופו של דבר לספק את צרכי המעסיק. לכן מועמדים ששואלים מה הם יכולים לעשות כדי להגדיל את סיכוייהם להתקבל, כבר מקנים לעצמם יתרון על פני המתחרים שלהם.
כעת כאשר אתם יודעים יותר על איך יש להגיש קורות חיים בצורה נכונה יותר, תוכלו לעשות שימוש ב- 5 אפליקציות למציאת עבודה המרוכזים לכם בקישור הנ"ל.
מדובר למעשה באפליקציית מובייל המאפשרת לכם ליצור קורות, בדרך הקלה, לכל אותם בעלי מכשירי iOS ולשלוח אותם בדרך קצת שונה ממה שמקובל היום. התוכנה Pocket Resume PRO היא עוד דרך מדליקה.